Tarefa para a UD04.

**TAREFA UD04**

**Enunciado:**

A tarefa consta de tres actividades:

* A primeira consiste en poñer exemplos reais dos diferentes tipos de empresas e organismos que estudamos no tema. Isto permitirache achegarte á realidade empresarial da túa localidade e tamén do ciclo formativo que estás cursando.
* A segunda pretende que elabores o teu propio esquema dunha parte importante do tema, pedímosche que fagas o teu propio cadro resumo comparativo das características de cada unha das formas xurídicas máis importantes.
* Na terceira actividade orientarémoste na confección da parte do teu plan de negocio que ten relación con este tema.

Moito ánimo!

* **Actividade 1:**

Elabora un informe con exemplos reais de:

* 1. Unha empresa de cada un dos **sectores económicos** clasificándoa segundo a **actividade económica** que realiza (Inclúe o nome da empresa, a actividade á que se dedica e, se che parece oportuno e ten web, a URL).
  2. Un exemplo de empresa **local, rexional, nacional e multinacional** e indica o ámbito territorial no que desenvolven a súa actividade.
  3. Unha **franquía** relacionada co sector da informática.
  4. Investiga cal é o **viveiro de empresas** máis próximo á túa localidade, indica o organismo ao que pertence e o enderezo.
  5. Pon un exemplo de empresa **pública**.
  6. Un exemplo de ONG relacionada co sector informático.
  7. Selecciona unha **empresa informática** e investiga se é pública, privada ou concertada e xustifica a túa resposta.

**Indicacións de entrega e criterios de corrección e puntuación para a actividade 1:**

* 1. Este documento non pode ocupar máis de dúas páxinas. Debe estar escrito en letra Arial de tamaño 12.
  2. Tes que ter en conta que as empresas ou organismos que menciones poden non ser coñecidos pola túa titora ou titor, por iso é necesario que xustifiques as túas respostas tendo en conta esta circunstancia, desta forma permitirás verificar a información que achegas, ben a través dunha breve explicación ou, por exemplo, incluídos páxina web, enderezo...

Este apartado ten unha puntuación máxima de 4 puntos. Valorarase:

* 1. Que completases cos teus exemplos todos os apartados.
  2. Que ao titor ou á titora lle quede suficientemente xustificado que se trata dun exemplo real (pola túa explicación, polo acceso á web...).
  3. A presentación, a corrección na expresión e a ortografía.
* **Actividade 2:**

Elabora o teu propio cadro resumo comparativo das formas xurídicas que estudamos:

* 1. O empresario individual.
  2. as comunidades de bens.
  3. as sociedades civís.
  4. as sociedades limitadas.
  5. as sociedades limitadas nova empresa.
  6. as sociedades anónimas.
  7. as sociedades laborais.
  8. as cooperativas.

De cada un destes tipos debes completar os seguintes apartados:

**Denominación/concepto/capital social/n.º de socios e socias/responsabilidade/axudas do Estado/impostos/ Cando é conveniente crealas**

**Indicacións de entrega e criterios de corrección e puntuación para a actividade 2:**

* 1. Neste cadro deben figurar na primeira fila todas as formas xurídicas que se mencionan e na columna da esquerda os apartados que deben cubrir de cada unha delas. Ten que ser de fácil lectura.
  2. Se completaches correctamente o cadro podes obter 4 puntos por está actividade.
  3. Para obter os catro puntos cos que se valora esta actividade é necesario que o cadro sexa elaborado por ti, que estea ben feito desde o punto de vista formal, completo, correcto e que inclúa todos os apartados que se piden.
  4. Lembra: non se trata de facer un resumo da clasificación xurídica das empresas, debe ser un cadro comparativo das súas principais características.
* **Actividade 3:**

**Elaboramos o plan de negocio**

Á vista do estudado nesta unidade, completa os seguintes datos do teu **plan de negocio:**

* 1. Clasifica a túa futura empresa atendendo aos criterios de clasificación establecidos no tema (sector económico, actividade, tamaño, titularidade do capital, ámbito territorial...).
  2. Decide unha forma xurídica para a túa futura empresa e xustifica por que a elixiches.

Indica: ademais:

* 1. a denominación social.
  2. as persoas que a integran.
  3. canto achega cada socio ou socia e, no seu caso, cantas participacións ou accións lle corresponden.
  4. responsabilidade ante as débedas.

**Indicacións de entrega e criterios de corrección e puntuación para a actividade 3**

* 1. Se completas todos os apartados desta actividade para o teu plan de negocio podes obter 2 puntos.
  2. Ofrecémosche a continuación un modelo que pode servirche de axuda para a realización desta actividade (non é obrigatorio que elixas este formato):

Elixín como forma xurídica para a miña empresa a de........................... porque ...................................................................................................

As persoas que integran a miña empresa son............... **(valora neste apartado a importancia de emprender un negocio só ou en compañía. Podes concretar que persoas van compoñer o equipo, pero sobre todo queremos saber que persoas achegan o capital e asumen os riscos, as persoas emprendedoras)**

O capital social é de ........... achegado por................

Como elixiu como forma xurídica........................, a responsabilidade ante as débedas sociais é..........................

**Criterios de puntuación:** Total 10 puntos.

* Actividade 1: 4 puntos.
* Actividade 2: 4 puntos.
* Actividade 3: 2 puntos.

**Recursos necesarios para realizar a tarefa:**

Os contidos desta unidade, xunto coas súas ligazóns de ampliación de coñecementos débenche ser suficientes para levar a cabo a tarefa.

**Consellos e recomendacións:**

Le atentamente os contidos e pregunta as dúbidas que che poidan xurdir antes de abordar a tarefa.

**Forma de entrega:**

Para a entrega desta tarefa debes xerar nun único arquivo (pode ser comprimido ZIP o un documento RTF, DOC, ODT...), que debes nombrar do soguinte modo:

* apelidos, seguidos do teu nome, separados por guión baixo.
* o nome abreviado do módulo,
* o número de unidade (UD04), e
* a palabra tarefa.

**apelido1\_apelido2\_nome\_UD04\_tarefa**

Asegúrate de que o nombre non contén a letra ñ, nin acentos, nin caracteres especiais, e envíao á plataforma a través dun pequeno formulario que se atopa na parte inferior desta páxina.

Así por exemplo, o nombre do arquivo para a alumna **Eva Fernández Señor** que vai a entregar a tarefa desta unidade, sería:

**Fernandez\_Senor\_Eva\_UD04\_tarefa**